Revontulet (Luulaja)

Revontulet oli Luulajassa vuosina 1919–1927 ilmestynyt vasemmistolainen sanomalehti.

Suomalaisia punapakolaisia varten julkaistun Revontulten kustantajana toimi ruotsalainen vasemmistolehti Norrskensflamman, ja sitä kutsuttiinkin Norrskensflammanin suomenkieliseksi painokseksi. Kahdesti viikossa 2 000 kappaleen painoksena ilmestynyttä lehteä salakuljetettiin tukholmalaisen Viestin tavoin Suomeen. Revontulten julkaiseminen keskeytyi vuonna 1921, jolloin sisällissodan pakolaiset alkoivat muuttaa Ruotsista Neuvosto-Venäjälle. Lehti ilmestyi uudelleen vuosina 1923–1924, ja vuonna 1927 julkaistiin vielä yksi numero.

Lähteet

Luulajan kunta
Ruotsalaiset sanomalehdet
Ruotsinsuomalaiset sanomalehdet